съдържанието на отделните полета в действителност отразява целта и определението на това поле.
 Предприятията са задължени да отчитат данни на база година на произшествието/година на поемането на риска в съответствие с всички изисквания на националния надзорен орган. Ако националният надзорен орган не е предвидил изрично кое от двете да се използва, предприятията може да използват годината на произшествието или годината на поемането на риска в зависимост от начина, по който те управляват всеки вид дейност според определението в приложение I към Делегиран регламент (ЕС) 2015/35, при условие че използват същата година последователно на годишна база.
 С образеца се цели да се обяснят подробно промените в превишението на активите над пасивите, свързани с ТР, като се вземат предвид:
 —
 Промените в TP;
 —
 Промените в техническите потоци за периода;
 —
 Подробна разбивка на промените в най-добрата прогнозна оценка, без да се приспада презастраховането, по източник на промените (например нова дейност, промените в допусканията, опит и т.н.).
 ПОЗИЦИЯ
 УКАЗАНИЯ
 От които следната разбивка на промените в най-добрата прогнозна оценка — анализ за ГПР, ако е приложимо — без да се приспада презастраховането
 C0010–C0020/R0010
 Начална най-добра прогнозна оценка
 Размер на най-добрата прогнозна оценка — без да се приспада презастраховането — както е посочено в баланса към края на година N—1, по отношение на тези видове дейност според определението в приложение I към Делегиран регламент (ЕС) 2015/35, за които се използва подходът на година на поемането на риска (ГПР) за изчисляване на най-добрата прогнозна оценка.
 C0010–C0020/R0020
 Извънредни елементи активиращи преизчисляването на началната най-добра прогнозна оценка
 Размер на корекцията на началната най-добра прогнозна оценка поради елементи, различни от промени в периметъра, водещи до преизчисляване на началната най-добра прогнозна оценка.
 Засяга основно промените в моделите (когато се използват модели) за коригиране на модела и други изменения. Не се отнася до промени в допусканията.
 Тези полета се очаква да се попълват основно за животозастрахователната дейност.
 C0010–C0020/R0030
 Промени в периметъра
 Размер на корекцията на началната най-добра прогнозна оценка поради промени в периметъра на портфейла, като продажби на (част от) портфейла и покупки. Може да се отнася също така до промени на периметъра поради пасиви, водещи до анюитети, от общозастрахователни задължения (задействащи промени от общо към животозастраховане).
 C0010–C0020/R0040
 Валутни промени
 Размер на корекцията на началната най-добра прогнозна оценка поради валутни промени през отчетния период.
 В този случай валутните промени следва на практика да се прилагат за договорите, които сa сключени във валути, различни от балансовата валута. При изчислението паричните потоци по тези договори, съдържащи се в началната най-добра прогнозна оценка, биват просто преобразувани поради валутните промени.
 Тази позиция не се отнася до въздействието върху паричните потоци на застрахователен портфейл, произтичащи от преоценка на активите от година N-1, дължаща се на валутни промени през година N.
 C0010–C0020/R0050
 Най-добра прогнозна оценка на поетия през периода риск
 Представлява очакваните в настоящия момент бъдещи парични потоци (без да се приспада презастраховането), включени в най-добрата прогнозна оценка и свързани с рисковете, поети през периода.
 Следва да се разглеждат към крайната дата (а не към действителната дата на започване на рисковете), т.е. те са част